Cyngor Tref Pontardawe | Ebrill 2011 | Rhifyn 7
Ebrill 2011 - Rhifyn 7
Helo a chroeso i rifyn Ebrill o gylchlythyr Cyngor Tref Pontardawe
Yn gyntaf, hoffwn gyflwyno fy hun. Fy enw i yw Debby Phillips, ac fe ddechreuais fel Clerc y Dref ar y 1af o Ionawr 2011. Mae gennyf gefndir o weithio gyda chyllid a bancio ac fe fûm yn gweithio am dros 20 mlynedd i gorff cyllid mawr. Wedi cyrraedd yr oed o bedwardeg rywbeth, penderfynais ei fod yn amser am newid... Cefais fy magu ym Mhontardawe a merch PONTY ydw i, felly mae'n hyfryd i fod adref.
Beth sy'n digwydd ym Mhontardawe nawr?
Beicio'n Ddiogel Beicio'n Smart
Mae'r Fenter yma wedi cael ei dechrau gan Gymdogaeth Plismona Pontardawe, mewn partneriaeth a Chyngor Tref Pontardawe, Tîm Diogelwch ar y Ffyrdd Castell-nedd Port Talbot a Chlwb Ieuenctid Pontardawe.
Y bwriad yw codi ymwybyddiaeth y bobl ifanc o ddiogelwch ar y ffyrdd ac ystyriaeth at eraill sy'n defnyddio'r ffordd.
Fe fydd y cynllun yn cael ei rhedeg ar ddydd Mercher y 27ain o Ebrill 2011 yn 'The Stables', Stryd Herbert, Pontardawe, ac fe fydd yn cynnwys hyfforddiant beicio, cynnal a chadw ac arolwg diogelwch. Yn ogystal, fe fydd nwyddau beicio i'r rhai fydd yn llwyddo yn y prawf...felly dewch draw i weld.
Canol Tref Pontardawe
Mae'n siwr bod llawer ohonoch wedi sylwi yn barod fod Canol Tref Pontardawe yng nghanol cael ei ailwampio. Mae pont y gamlas wedi cael wal cerrig newydd smart, mae'r groesfan yn cael ei haddasu i roi gwell mynediad at Gwm du Glen, ac i ddarparu lleoliad prydferth i eistedd. Yn ogystal, mae gwaelod Stryd Herbert, wrth ymyl Canolfan y Celfyddydau yn mynd i gael trawsnewidiad cyn hir. Er bydd yr holl hyn y golygu aflonyddwch i ddechrau, fe fydd yr ailwampiad yn gwella ymddangosiad canol y dref, ac yn ei wneud yn le deniadol i'w ymweld â.
Fe fydd y Cyngor Tref unwaith eto eleni yn darparu basgedi blodau er mwyn cyd-fynd ag edrychiad newydd y dref. Fe fydd y blodau yn rhoi cefndir lliwgar a llachar i'r digwyddiadau stryd, fel sydd wedi bod yn y blynyddoedd diwethaf.
Beth arall sydd wedi body n digwydd ym Mhontardawe yng Nghwarter cyntaf y flwyddyn?
Ymddeoliad y Clerc y Dref flaenorol Mrs Doreen Howells
Ymddiswyddodd Doreen Howells fel Clerc y Dref yn dilyn trideg mlynedd wrth lyw Cyngor Cymunedol Llan-giwg ac yn ddiweddarach Cyngor Tref Pontardawe. Hoffwn ddiolch iddi ar ran bawb am ei cysegriad a'r holl waith called dros y blynyddoedd a dymuno pob dymuniad iddi yn ei ymddeoliad.
Mae'r mater o bobl ifanc yn ymgynnull mewn mannau anaddas yn fater i sawl cymuned. Yn aml mae grwpiau mawr o bobl ifanc yn y llochesi fysiau yn digon i ddychryn rai o'r trigolion, ac mae'r mater o swn a sbwriel hefyd yn anodd ei rheoli.
Yn Nhrebannws, beth bynnag, yn dilyn grant hael iawn gan WREN, mae Cyngor Tref Pontardawe wedi llwyddo i brynu 'Lloches Ieuenctid'. Ardal eistedd dan orchudd ydyw, ac er nad ydyw ar gyfer ieuenctid yn unig, fe fydd yn lleoliad i bobl ifanc cwrdd â'i ffrindiau. Mae'r rhoi'r cyfle iddynt i gymdeithasu mewn man wedi ei dylunio ar eu cyfer, i ffwrdd o'r priffyrdd, y llochesi fysiau a'r cartrefi preswyl.
Mae'r lloches, sy'n cael ei fonitro 24 awr y dydd gan system CCTV, yn rhan o fwriad hir dymor y Cyngor Tref i wella'r parc, ac i ddarparu amgylchedd hwylus a diogel i blant a phobl ifanc, o fewn y gymuned.
Rydym yn awyddus i gael enw newydd gafaelgar i'r cylchlythyr yma...felly os oes gan unrhyw un syniadau a fysech yn hoff o weld eich syniad chi ar ein gwefan - Cysylltwch gyda Chlerc y Dref. Mae yna groeso i bob awgrym.